**Helyi közbiztonságot érintő feladatok ellátására vonatkozó MEGÁLLAPODÁS 1. számú MÓDOSÍTÁSA**

amely létrejött egyrészről

**Budapest Főváros VII. Kerület Erzsébetváros Önkormányzata**

székhely: 1073 Budapest, Erzsébet körút 6.

adószám: 15735708-2-42

képviseli: Niedermüller Péter polgármester

(a továbbiakban: **Önkormányzat**)

másrészről

**Budapesti Rendőr-főkapitányság**

székhely: 1139 Budapest, Teve utca 4-6.

adószám: 15720388-2-51

képviseli: Dr. Terdik Tamás r. vezérőrnagy, rendőrségi tanácsos, Budapest Rendőrfőkapitánya

(a továbbiakban: **BRFK**)

(a továbbiakban együtt: **Felek**) között az alulírott helyen és napon az alábbiakban részletezett feltételek mellett.

1. A Felek rögzítik, hogy 2022. január 4. napján megállapodást (a továbbiakban: Megállapodás) kötöttek közszolgáltatási feladat ellátására a Rendőrségről szóló 1994. évi XXXIV. törvény és a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 18. pontja alapján, annak érdekében, hogy Budapest Főváros VII. Kerület Erzsébetváros közrendje és közbiztonsága javuljon.
2. A Megállapodás preambulumában szereplő 2. bekezdés helyébe az alábbi szövegrész lép:

*„Önkormányzat kijelenti, hogy fontosnak tartja Budapest VII. kerületének közbiztonságát, ezért Budapest Főváros VII. kerület Erzsébetváros Önkormányzata Képviselő-testületének 725/2021. (XI.17.) határozata alapján úgy döntött, hogy a BRFK részére a közterületek és nyilvános helyek megerősített rendőri ellenőrzését szolgáló közbiztonsági tevékenység túlszolgálatának díjazására, a közterületek biztonságának erősítésére, állandó rendőri jelenlét biztosítására, továbbá a lakosság személy- és vagyonbiztonságát kiemelten veszélyeztető bűncselekmények visszaszorítására, a térfigyelős tevékenység során szükségessé váló túlszolgálat finanszírozására, illetve az idegenforgalmi szezonban megerősített rendőri jelenlét biztosítására* ***36.500.000,-****Ft, azaz* ***harminchatmillió-ötszázezer*** *forint összegű támogatást biztosít a jelen Megállapodásban meghatározottak szerint.”* szövegrész lép.

1. A Megállapodás I.1. pontja helyébe az alábbi szövegrész lép: :

*„I. 1. A BRFK a juttatást elfogadja, és kötelezettséget vállal arra, hogy a közbiztonsági tevékenység túlszolgálat keretében történő díjazására, és a közterhek fedezetére rendelkezésre bocsátott összeget elkülönítve kezeli, és azt kizárólag Budapest VII. kerületében teljesített, az állományilletékes parancsnok által elrendelt és igazolt túlszolgálat kifizetésére használja fel, olyan módon tervezve a túlszolgálatot, hogy az Önkormányzat által rendelkezésre bocsátott, a kifizetőt terhelő járulékokat is tartalmazó* ***36.500.000,-Ft, azaz harminchatmillió-ötszázezer forint*** *2022. év december hónap 31. napjáig a túlszolgálat finanszírozására elegendő fedezetet nyújtson.”*

1. A Megállapodás II. része a következő 5/A. ponttal egészül ki:

*„5/A. Az Önkormányzat kötelezettséget vállal arra, hogy a 2021. év december 1. napja és 2021. év december 31. napja között teljesített és az állományilletékes parancsnok által elrendelt, a teljesítést követően korábban igazolt (a kifizetőt terhelő járulékokat is tartalmazó) túlszolgálat finanszírozásáról készített elszámolásban kimutatott 2.840.788 Ft összeget a jelen megállapodásban meghatározott fedezet terhére 2022.07.31. napjáig átutalja a BRFK Magyar Államkincstárnál vezetett 10023002-01451430-00000000 számú számlájára.”*

A szerződés további pontjai változatlanok maradnak.

A Felek jelen megállapodás módosítást elolvasás után megértették, és mint akaratukkal mindenben megegyezőt, aláírásukkal látják el.

A megállapodás módosítása 5 egymással egyező eredeti példányban készült.

Budapest, 2022. ……………………… Budapest, 2022. …………….……………

|  |  |  |  |
| --- | --- | --- | --- |
| ……………………………………..  Budapesti Rendőr-főkapitányság  Dr. Terdik Tamás r. vezérőrnagy  rendőrségi tanácsos  Budapest rendőrfőkapitánya |  |  | ……………………………………..  Budapest Főváros VII. Kerület  Erzsébetváros Önkormányzata  Niedermüller Péter  polgármester |

Jogi ellenjegyzés: Jogilag ellenőrizte:

…………………………………... …………………………………..

Tóth László

jegyző

Pénzügyi ellenjegyzés:

…………………………………… …………………………………..

Nemes Erzsébet

Pénzügyi Iroda vezetője

Kapják:

1. pld. BRFK

2. pld. BRFK VII. kerületi Rendőrkapitányság

3. pld. BRFK Gazdasági Igazgatóság Közgazdasági Osztály

4-5. pld. Önkormányzat